১৮০ পার করল স্পিডের কাঁটা! বন্দে ভারতের ভেতরে কী হল জানেন?

ওয়েব ডেস্ক: আরও এক মাইলফলক ছুঁয়ে ফেলল নতুন প্রজন্মের বন্দে ভারত (Vande Bharat Express) স্লিপার ট্রেন। ইতিমধ্যে কোটা-নাগদা রুটে এই ট্রেন ঘন্টায় ১৮০ কিমি গতিতে সফলভাবে ট্রায়াল রান সম্পন্ন করেছে। পরীক্ষার সময় একটি ওয়াটার টেস্টও (Vande Bharat Water Test) করা হয়। এতে দেখা যায়, ট্রেন সর্বোচ্চ গতিতে চললেও জলের গ্লাস একটুও নড়েনি। এর মাধ্যমে বন্দে ভারতের উন্নত সাসপেনশন এবং উন্নত রাইড স্টেবিলিটির প্রমাণ দিল ভারতীয় রেল (Indian Railways)।

বর্তমানে অধিকাংশ বন্দে ভারত ট্রেন ঘন্টায় ১৬০ কিমি গতিতে চলে। তবে এই সেমি-হাইস্পিড ট্রেনের (Semi High Speed Train) স্লিপার ভ্যারিয়েন্টটি আরও বেশি গতিতে ছুটতে সক্ষম।  যদিও ট্রেনের গতি শুধুমাত্র ট্রেনের শক্তিশালী ইঞ্জিন এবং উন্নতমানের কোচের উপর নির্ভর করে না, এটি রেল ট্র্যাক, সিগন্যালিং ও নিরাপত্তার অনুমোদনের উপর নির্ভর করে।

আরও পড়ুন: লাল, নীল, সবুজ! দূরপাল্লার ট্রেনে বিভিন্ন রংয়ের কোচের অর্থ জানেন?

জানা গিয়েছে, এবার থেকে দিনের বেলায় এবং স্বল্প দূরত্বের জন্য বন্দে ভারত ট্রেনে চেয়ার-কার এবং রাতের বেলা এবং দূরপাল্লায় ভ্রমণের জন্য স্লিপার ভ্যারিয়েন্ট ব্যবহৃত হবে। ভারতীয় রেলের সেমি-হাইস্পিড ট্রেনটির নতুন ভ্যারিয়েন্টটি সম্পূর্ণভাবে শীতাতপ নিয়ন্ত্রিত, এতে স্লিপার ও এসি থ্রি-টিয়ার কোচ থাকবে। মোটকথায়, ১,০০০ থেকে ১,২০০ কিমি দূরত্বে যাওয়ার জন্য এই ধরণের কোচ আদর্শ এবং আরামদায়ক।

দেখুন আরও খবর:

The post ১৮০ পার করল স্পিডের কাঁটা! বন্দে ভারতের ভেতরে কী হল জানেন? first appeared on KolkataTV.